ৰুষ্ট প্ৰকৃতি! প্ৰবল বৃষ্টিপাতৰ বাবে প্ৰাণ গ'ল ১৭ জন লোকৰ...ক'ত? -\nHomeব্ৰেকিং নিউজৰুষ্ট প্ৰকৃতি! প্ৰবল বৃষ্টিপাতৰ বাবে প্ৰাণ গ'ল ১৭ জন লোকৰ...ক'ত?\nৰুষ্ট প্ৰকৃতি! প্ৰবল বৃষ্টিপাতৰ বাবে প্ৰাণ গ'ল ১৭ জন লোকৰ...ক'ত?\nৰুষ্ট প্ৰকৃতি! প্ৰবল বৃষ্টিপাতৰ বাবে প্ৰাণ গ'ল ১৭ জন লোকৰ...ক'ত?\nডিজিটেল ডেস্কঃ ৰুষ্ট প্ৰকৃতি । প্ৰকৃতিয়ে যেন বৰ্তমান সঘনাই ৰুদ্ৰমূৰ্তি ধৰিব লৈছে। মানুহ লাগিলে যিমানেই বৰ্বৰ নহওঁক কিয়, সমাজত যিমানেই অপকৰ্মৰ সংখ্যা বৃদ্ধি নহওঁক কিয় আচল ছাবিকাঠি ডাল কিন্তু সেই প্ৰকৃতিৰ হাততেই থাকে। কিছুদিনৰ পৰা প্ৰকৃতিয়েই যেন কালমূৰ্তি ৰুপ ধাৰণ কৰিছে।\nচেন্নাই বৃষ্টিপাতৰ ঘটনা মাৰ নাযাওঁতেই আন এক খবৰে বৰ্তমান ৰাষ্ট্ৰীয় শিৰোনাম দখল কৰিছে। খবৰ অনুসৰি, অন্ধ্ৰপ্ৰদেশত প্ৰবল বৃষ্টিপাতৰ বাবে ১৭ জন লোকৰ মৃত্যু হোৱাৰ খবৰ আহিছে। অন্ধ্ৰপ্ৰদেশত প্ৰবল বৃষ্টিপাতৰ ফলত এতিয়া শ শ লোক সন্ধানহীন হৈ পৰিছে আৰু সমগ্ৰ পৰিস্থিতিতো বৰ্তমান প্ৰশাসনৰ নিয়ন্ত্ৰণৰ পৰা এক প্ৰকাৰৰ উলাই যোৱাৰ উপক্ৰম হৈছে। অন্ধ্ৰপ্ৰদেশৰ কাডাপা জিলাত এতিয়ালৈকে ৮ জন লোকৰ মৃত্যু হৈছে। ৰাজ্যখনৰ বতৰ বিজ্ঞান কেন্দ্ৰ পৰা সকলো মানুহলৈ আগতীয়া সতৰ্কবাণী কৰিছিল যদিও ঘটনাই ইমান গুৰুতৰ ৰূপ ধাৰণ কৰিব বুলি কোনোৱে গম পোৱা নাছিল। বংগোপসাগৰত উৎপন্ন হোৱা কম চাপৰ বাবে সৃষ্টি হয় তীব্ৰ বৃষ্টিপাত।\nপ্ৰধানমন্ত্ৰী নৰেন্দ্ৰ মোদীয়ে অন্ধ্ৰপ্ৰদেশৰ মুখ্যমন্ত্ৰী জগন মোহন ৰেড্ডীৰ সৈতে ফোনযোগে কথা পাতি পৰিস্থিতিৰ বুজ ল'য় আৰু ৰাজ্যখনক সকলো সহায়ৰ প্ৰতিশ্ৰুতি দিয়ে। মুখ্যমন্ত্ৰীয়ে আজি বানপানীত সৰ্বস্ৰান্ত হোৱা জিলাসমূহ আকাশী যানেৰে পৰ্যবেক্ষণ কৰিব। প্ৰশাসনৰ ফালৰ পৰা উদ্ধাৰ অভিযান তীব্ৰতৰ কৰি তুলিছে। ইতিমধ্যে প্ৰশাসনৰ ফালৰ পৰা অতিৰিক্তভাৱে এছডিআৰএফ, এনডিআৰএফ বাহিনী প্ৰেৰণ কৰিছে কাডাপা জিলালৈ।\nপ্ৰশাসনৰ ফালৰ পৰা বানপানীত ক্ষতিগ্ৰস্ত হোৱা লোকসকললৈ খাদ্য সামগ্ৰী যোগান ধৰিছে আৰু তেওঁলোকৰ বাবে ওখ অঞ্চলত কেম্প নিৰ্মাণ কৰিছে। চৰকাৰে ৰাজ্যখনলৈ অহা সকলো ৰেলৰ চলাচল বাতিল কৰিছে। স্থানীয় সূত্ৰই অনুসৰি তিৰুমালা মন্দিৰটো বানত ডুব যোৱাৰ ফলত বহুটো তীৰ্থযাত্ৰী আৱদ্ধ হৈ আছে আৰু প্ৰশাসনে সেই লোকসকলক উদ্ধাৰৰ বাবে অভিযান তীব্ৰতৰ কৰি তুলিছে। অন্ধ্ৰপ্ৰদেশৰ মানুহখিনিৰ প্ৰতি প্ৰকৃতি ৰ এনে কালৰূপৰ পৰা সোনকালে পৰিত্ৰাণ পাবলৈ এতিয়া সকলোৱে প্ৰাৰ্থনা জনাইছে ।\nPrevious articleবাইডেন আউট, কমলা ইন! আমেৰিকা ৰাষ্ট্ৰপতি হ'ব কমলা হেৰিছ...\nNext articleনৰেন্দ্ৰ মোদীয়ে ব্যৱহাৰ কৰা ফ'নটোৰ বিষয়ে আপুনি কিমান জানে?
